CELEX: 32019R2075
Language: ro
Date: 2019-11-29 00:00:00
Title: Regulamentul (UE) 2019/2075 al Comisiei din 29 noiembrie 2019 de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește Standardele Internaționale de Contabilitate 1, 8, 34, 37 și 38, Standardele Internaționale de Raportare Financiară 2, 3 și 6, Interpretările 12, 19, 20 și 22 ale Comitetului pentru interpretarea standardelor internaționale de raportare financiară și Interpretarea 32 a Comitetului permanent pentru interpretarea standardelor (Text cu relevanță pentru SEE)

6.12.2019   
               
               
                  RO
               
               
                  Jurnalul Oficial al Uniunii Europene
               
               
                  L 316/10
               
            
         REGULAMENTUL (UE) 2019/2075 AL COMISIEI
         din 29 noiembrie 2019
         de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește Standardele Internaționale de Contabilitate 1, 8, 34, 37 și 38, Standardele Internaționale de Raportare Financiară 2, 3 și 6, Interpretările 12, 19, 20 și 22 ale Comitetului pentru interpretarea standardelor internaționale de raportare financiară și Interpretarea 32 a Comitetului permanent pentru interpretarea standardelor
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1606/2002 al Parlamentului European și al Consiliului din 19 iulie 2002 privind aplicarea standardelor internaționale de contabilitate (1), în special articolul 3 alineatul (1),
         întrucât:
         
                     (1)
                  
                  
                     Prin Regulamentul (CE) nr. 1126/2008 al Comisiei (2) au fost adoptate anumite standarde internaționale și interpretări existente la 15 octombrie 2008.
                  
               
                     (2)
                  
                  
                     La 29 martie 2018, Consiliul pentru Standarde Internaționale de Contabilitate a emis modificări ale referințelor la cadrul general conceptual din Standardele Internaționale de Raportare Financiară. Obiectivul modificărilor este acela de a actualiza referințele existente la cadrele anterioare din mai multe standarde și interpretări, înlocuindu-le cu referințe la cadrul general conceptual revizuit.
                  
               
                     (3)
                  
                  
                     Consultările cu Grupul Consultativ European pentru Raportare Financiară confirmă faptul că modificările aduse Standardului Internațional de Contabilitate (IAS) 1 Prezentarea situațiilor financiare, IAS 8 Politici contabile, modificări ale estimărilor contabile și erori, IAS 34 Raportarea financiară interimară, IAS 37 Provizioane, datorii contingente și active contingente și IAS 38 Imobilizări necorporale, Standardului Internațional de Raportare Financiară (IFRS) 2 Plata pe bază de acțiuni, IFRS 3 Combinări de întreprinderi și IFRS 6 Explorarea și evaluarea resurselor minerale, Interpretării 12 a Comitetului pentru interpretarea standardelor internaționale de raportare financiară (IFRIC) Angajamente de concesiune a serviciilor, IFRIC 19 Stingerea datoriilor financiare cu instrumente de capitaluri proprii, IFRIC 20 Costuri de descopertă în etapa de producție a unei mine de suprafață și IFRIC 22 Tranzacții valutare și contraprestații în avans, precum și Interpretării 32 a Comitetului permanent pentru interpretarea standardelor (SIC) Imobilizări necorporale – Costuri asociate creării de site-uri web îndeplinesc criteriile pentru adoptare prevăzute la articolul 3 alineatul (2) din Regulamentul (CE) nr. 1606/2002.
                  
               
                     (4)
                  
                  
                     Prin urmare, Regulamentul (CE) nr. 1126/2008 ar trebui modificat în consecință.
                  
               
                     (5)
                  
                  
                     Măsurile prevăzute în prezentul regulament sunt conforme cu avizul Comitetului de reglementare contabilă,
                  
               ADOPTĂ PREZENTUL REGULAMENT:
         
            Articolul 1
            Anexa la Regulamentul (CE) nr. 1126/2008 se modifică după cum urmează:
            
                        (a)
                     
                     
                        Standardul Internațional de Contabilitate (IAS) 1 Prezentarea situațiilor financiare se modifică în conformitate cu anexa la prezentul regulament;
                     
                  
                        (b)
                     
                     
                        IAS 8 Politici contabile, modificări ale estimărilor contabile și erori se modifică în conformitate cu anexa la prezentul regulament;
                     
                  
                        (c)
                     
                     
                        IAS 34 Raportarea financiară interimară se modifică în conformitate cu anexa la prezentul regulament;
                     
                  
                        (d)
                     
                     
                        IAS 37 Provizioane, datorii contingente și active contingente se modifică în conformitate cu anexa la prezentul regulament;
                     
                  
                        (e)
                     
                     
                        IAS 38 Imobilizări necorporale se modifică în conformitate cu anexa la prezentul regulament;
                     
                  
                        (f)
                     
                     
                        Standardul Internațional de Raportare Financiară IFRS 2 Plata pe bază de acțiuni se modifică în conformitate cu anexa la prezentul regulament;
                     
                  
                        (g)
                     
                     
                        IFRS 3 Combinări de întreprinderi se modifică în conformitate cu anexa la prezentul regulament;
                     
                  
                        (h)
                     
                     
                        IFRS 6 Explorarea și evaluarea resurselor minerale se modifică în conformitate cu anexa la prezentul regulament;
                     
                  
                        (i)
                     
                     
                        Interpretarea 12 a Comitetului pentru interpretarea standardelor internaționale de raportare financiară (IFRIC 12) Angajamente de concesiune a serviciilor se modifică în conformitate cu anexa la prezentul regulament;
                     
                  
                        (j)
                     
                     
                        IFRIC 19 Stingerea datoriilor financiare cu instrumente de capitaluri proprii se modifică în conformitate cu anexa la prezentul regulament;
                     
                  
                        (k)
                     
                     
                        IFRIC 20 Costuri de descopertă în etapa de producție a unei mine de suprafață se modifică în conformitate cu anexa la prezentul regulament;
                     
                  
                        (l)
                     
                     
                        IFRIC 22 Tranzacții valutare și contraprestații în avans se modifică în conformitate cu anexa la prezentul regulament;
                     
                  
                        (m)
                     
                     
                        Interpretarea 32 a Comitetului permanent pentru interpretarea standardelor (SIC-32) Imobilizări necorporale – Costuri asociate creării de site-uri web se modifică în conformitate cu anexa la prezentul regulament.
                     
                  
         
            Articolul 2
            Fiecare societate aplică modificările menționate la articolul 1 cel târziu de la data începerii primului său exercițiu financiar care debutează la 1 ianuarie 2020 sau ulterior acestei date.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 29 noiembrie 2019.
            
               
                  Pentru Comisie
               
               
                  Președintele
               
               Jean-Claude JUNCKER
            
         
         
            (1)  JO L 243, 11.9.2002, p. 1.
         
            (2)  Regulamentul (CE) nr. 1126/2008 al Comisiei din 3 noiembrie 2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului (JO L 320, 29.11.2008, p. 1).
      
      
         
            ANEXĂ
            
               Modificări ale referințelor la cadrul general conceptual în standardele IFRS
            
            Modificări ale standardelor IFRS
            
               Modificări ale IFRS 2 Plata pe bază de acțiuni
               
            
            Se adaugă punctul 63E.
            Data intrării în vigoare
            ...
            
                        63E
                     
                     
                        Documentul Modificări ale referințelor la cadrul general conceptual în standardele IFRS, publicat în 2018, a modificat nota de subsol la definiția unui instrument de capitaluri proprii din anexa A. O entitate trebuie să aplice respectiva modificare pentru perioadele anuale care încep la 1 ianuarie 2020 sau ulterior acestei date. Aplicarea anterior acestei date este permisă dacă o entitate aplică în același timp toate celelalte modificări cuprinse în documentul Modificări ale referințelor la cadrul general conceptual în standardele IFRS. O entitate trebuie să aplice modificarea IFRS 2 retroactiv, sub rezerva dispozițiilor tranzitorii de la punctele 53-59 din prezentul standard, în conformitate cu IAS 8 Politici contabile, modificări ale estimărilor contabile și erori. Cu toate acestea, dacă o entitate stabilește că aplicarea retroactivă ar fi imposibilă sau ar determina costuri sau eforturi nejustificate, aceasta trebuie să aplice modificarea IFRS 2 prin trimitere la punctele 23-28, 50-53 și 54F din IAS 8.
                     
                  În anexa A, nota de subsol care face referire la definiția unui instrument de capitaluri proprii se modifică.
            
                        *
                     
                     
                        
                           Cadrul general conceptual de raportare financiară publicat în 2018 definește o datorie ca fiind o obligație curentă a entității de a transfera, ca urmare a unor evenimente anterioare, o resursă economică.
                     
                  
               Modificare a IFRS 3 Combinări de întreprinderi
            
            La punctul 11, se elimină nota de subsol care face referire la „Cadrul general” și se adaugă o notă de subsol care face referire la „Cadrul general pentru întocmirea și prezentarea situațiilor financiare”. Punctul 11 nu a fost modificat în alt mod, dar este inclus pentru a facilita trimiterile.
            
               Condiții pentru recunoaștere
            
            
                        11.
                     
                     
                        Pentru a îndeplini condițiile pentru recunoaștere ca parte a procesului de aplicare a metodei achiziției, activele identificabile dobândite și datoriile asumate trebuie să corespundă definițiilor activelor și datoriilor din Cadrul general
                           pentru întocmirea și prezentarea situațiilor financiare
                           † la data achiziției. De exemplu, costurile pe care entitatea dobânditoare le preconizează, dar pe care nu este obligată să le suporte în viitor pentru a-și pune în aplicare planul de încetare a unei activități din cadrul unei entități dobândite sau de încheiere a raporturilor de muncă sau de relocare a angajaților unei entități dobândite nu reprezintă datorii la data achiziției. De aceea, entitatea dobânditoare nu recunoaște aceste costuri ca parte a aplicării metodei achiziției. În schimb, entitatea dobânditoare recunoaște aceste costuri în situațiile sale financiare ulterioare combinării de întreprinderi conform altor IFRS-uri.
                     
                  
                        †
                     
                     
                        În sensul prezentului standard, entitățile dobânditoare trebuie să aplice definițiile unui activ și ale unei datorii, precum și îndrumările din Cadrul general
                           pentru întocmirea și prezentarea situațiilor financiare al IASC, adoptat de IASB în 2001, și nu Cadrul general conceptual de raportare financiară publicat în 2018.
                     
                  
               Modificări ale IFRS 6 Explorarea și evaluarea resurselor minerale
            
            Se modifică punctul 10, se elimină nota de subsol care face referire la „Cadrul general” de la punctul 10 și se adaugă punctul 26A.
            
               Elemente de cost ale activelor de explorare și de evaluare
            
            ...
            
                        10.
                     
                     
                        Cheltuielile legate de valorificarea resurselor minerale nu trebuie recunoscute ca active de explorare și de evaluare. Cadrul general conceptual de raportare financiară și IAS 38 Imobilizări necorporale oferă îndrumări referitoare la recunoașterea activelor care apar în urma valorificării.
                        ...
                     
                  Data intrării în vigoare
            ...
            
                        26A
                     
                     
                        Documentul Modificări ale referințelor la cadrul general conceptual în standardele IFRS, publicat în 2018, a modificat punctul 10. O entitate trebuie să aplice modificarea respectivă pentru perioadele anuale care încep la 1 ianuarie 2020 sau ulterior acestei date. Aplicarea anterior acestei date este permisă dacă o entitate aplică în același timp toate celelalte modificări cuprinse în documentul Modificări ale referințelor la cadrul general conceptual în standardele IFRS. O entitate trebuie să aplice modificarea IFRS 6 retroactiv, în conformitate cu IAS 8 Politici contabile, modificări ale estimărilor contabile și erori. Cu toate acestea, dacă o entitate stabilește că aplicarea retroactivă ar fi imposibilă sau ar determina costuri sau eforturi nejustificate, aceasta trebuie să aplice modificarea IFRS 6 prin trimitere la punctele 23-28, 50-53 și 54F din IAS 8.
                     
                  
               Modificări ale IAS 1 Prezentarea situațiilor financiare
               
            
            Se modifică punctele 7, 15, 19-20, 23-24, 28 și 89 și se adaugă punctul 139S. Se elimină patru note de subsol – nota de subsol care face referire la „punctul 25” de la punctul 7; nota de subsol din a doua propoziție de la punctul 15; nota de subsol de la punctul 28; nota de subsol care face referire la „Cadrul general” de la punctul 89.
            Definiții
            
                        7.
                     
                     
                        
                           Următorii termeni sunt folosiți în prezentul standard cu înțelesul specificat în continuare:
                        
                        ...
                        
                           Semnificativ Omisiunile sau prezentările eronate ale elementelor sunt semnificative dacă ar putea, individual sau împreună, să influențeze deciziile economice luate de utilizatori pe baza situațiilor financiare. Pragul de semnificație depinde de mărimea și de natura omisiunii sau prezentării eronate analizate în funcție de circumstanțele existente. Mărimea sau natura elementului sau o combinație a acestora ar putea constitui factorul determinant.
                        Pentru a evalua dacă o omisiune sau o prezentare eronată poate influența deciziile economice ale utilizatorilor, fiind astfel semnificativă, trebuie luate în considerare caracteristicile acelor utilizatori. Se presupune că utilizatorii dispun de cunoștințe suficiente privind afacerile și activitățile economice, precum și contabile și că doresc să studieze informațiile cu atenția cuvenită. Prin urmare, evaluarea trebuie să ia în considerare modul în care utilizatorii cu astfel de caracteristici ar putea fi influențați în mod rezonabil în luarea deciziilor economice.
                        ...
                     
                  
               Prezentarea fidelă și conformitatea cu IFRS-urile
            
            
                        15.
                     
                     
                        
                           Situațiile financiare trebuie să prezinte fidel poziția financiară, performanța financiară și fluxurile de trezorerie ale unei entități. Prezentarea fidelă impune reprezentarea exactă a efectelor tranzacțiilor, a altor evenimente și condiții, în conformitate cu definițiile și criteriile de recunoaștere pentru active, datorii, venituri și cheltuieli prevăzute în Cadrul general conceptual de raportare financiară (Cadrul general conceptual). Se presupune că aplicarea IFRS-urilor, cu prezentarea de informații suplimentare, atunci când este necesar, are drept rezultat situații financiare care realizează o prezentare fidelă.
                        
                        ...
                     
                  
                        19.
                     
                     
                        
                           În cazurile extrem de rare în care conducerea ajunge la concluzia că respectarea unei dispoziții dintr-un IFRS ar induce atât de mult în eroare încât ar fi în contradicție cu obiectivul situațiilor financiare stabilit în Cadrul general conceptual, entitatea trebuie să se abată de la acea dispoziție în maniera prezentată la punctul 20 dacă cadrul relevant de reglementare impune acest lucru sau nu interzice o astfel de abatere.
                        
                     
                  
                        20.
                     
                     
                        
                           Atunci când o entitate se abate de la o dispoziție a unui IFRS în conformitate cu punctul 19, ea trebuie să prezinte:
                        
                        
                                    (a)
                                 
                                 
                                    
                                       concluzia conducerii că situațiile financiare prezintă fidel poziția financiară, performanța financiară și fluxurile de trezorerie ale entității;
                                    
                                 
                              
                                    (b)
                                 
                                 
                                    
                                       conformitatea cu IFRS-urile aplicabile, cu excepția abaterii de la o anumită dispoziție pentru realizarea unei prezentări fidele;
                                    
                                 
                              
                                    (c)
                                 
                                 
                                    
                                       titlul IFRS-ului de la care s-a abătut entitatea, natura abaterii, inclusiv tratamentul pe care l-ar impune IFRS-ul, motivul pentru care tratamentul respectiv ar induce atât de mult în eroare în circumstanțele respective încât ar intra în contradicție cu obiectivul situațiilor financiare stabilit în Cadrul general conceptual, precum și tratamentul adoptat; și
                                    
                                 
                              
                                    (d)
                                 
                                 
                                    
                                       pentru fiecare perioadă prezentată, impactul financiar al abaterii asupra fiecărui element din situațiile financiare care ar fi fost raportat dacă s-ar fi respectat dispoziția.
                                    
                                 
                              ...
                     
                  
                        23.
                     
                     
                        
                           În situațiile extrem de rare când conducerea ajunge la concluzia că respectarea unei dispoziții dintr-un IFRS ar induce atât de mult în eroare încât ar intra în contradicție cu obiectivul situațiilor financiare stabilit în Cadrul general conceptual, dar cadrul de reglementare relevant interzice abaterea de la acea dispoziție, entitatea trebuie să încerce pe cât posibil să reducă aspectele conformității care sunt percepute ca inducând în eroare, prezentând:
                        
                        
                                    (a)
                                 
                                 
                                    
                                       titlul IFRS-ului respectiv, natura dispoziției și motivul pentru care conducerea a concluzionat că respectarea acelei dispoziții induce atât de mult în eroare în circumstanțele respective încât intră în contradicție cu obiectivul situațiilor financiare prevăzut în Cadrul general conceptual; și
                                    
                                 
                              
                                    (b)
                                 
                                 
                                    
                                       pentru fiecare perioadă prezentată, ajustările fiecărui element din situațiile financiare pe care conducerea le-a considerat ca fiind necesare pentru obținerea unei prezentări fidele.
                                    
                                 
                              
                  
                        24.
                     
                     
                        În sensul punctelor 19-23, un element al informațiilor va fi în contradicție cu obiectivul situațiilor financiare atunci când nu reprezintă fidel tranzacțiile, alte evenimente și condiții pe care fie dorește să le reprezinte, fie se așteaptă în mod normal să le reprezinte și, în consecință, ar putea să influențeze deciziile economice luate de către utilizatorii situațiilor financiare. Atunci când se evaluează dacă respectarea unei dispoziții specifice dintr-un IFRS ar induce atât de mult în eroare încât ar intra în contradicție cu obiectivul situațiilor financiare prevăzut în Cadrul general conceptual, conducerea ia în considerare:
                        
                                    (a)
                                 
                                 
                                    motivul pentru care obiectivul situațiilor financiare nu este realizat în circumstanțele particulare; și
                                 
                              
                                    (b)
                                 
                                 
                                    modul în care circumstanțele entității se pot deosebi de cele ale altor entități care respectă dispoziția. Dacă alte entități respectă dispoziția în circumstanțe similare, există o prezumție relativă potrivit căreia respectarea dispoziției de către entitate nu ar fi indus atât de mult în eroare încât să intre în contradicție cu obiectivul situațiilor financiare prevăzut în Cadrul general conceptual.
                                 
                              ...
                     
                  
               Contabilitatea de angajamente
            
            ...
            
                        28.
                     
                     
                        Atunci când se folosește contabilitatea de angajamente, o entitate recunoaște elementele drept active, datorii, capitaluri proprii, venituri și cheltuieli (elementele situațiilor financiare), atunci când acestea respectă definițiile și criteriile de recunoaștere pentru acele elemente din Cadrul general conceptual.
                        ...
                     
                  
               Profitul sau pierderea perioadei
            
            ...
            
                        89.
                     
                     
                        Unele IFRS-uri specifică circumstanțe în care entitatea recunoaște elemente speciale în afara profitului sau pierderii din perioada curentă. IAS 8 menționează două asemenea circumstanțe: corectarea erorilor și efectul modificărilor politicilor contabile. Alte IFRS-uri impun sau permit excluderea din profit sau pierdere a componentelor altor elemente ale rezultatului global care corespund definiției din Cadrul general conceptual a veniturilor sau cheltuielilor (a se vedea punctul 7).
                        ...
                     
                  Dispoziții tranzitorii și data intrării în vigoare
            ...
            
                        139S
                     
                     
                        Documentul Modificări ale referințelor la cadrul general conceptual în standardele IFRS, publicat în 2018, a modificat punctele 7, 15, 19-20, 23-24, 28 și 89. O entitate trebuie să aplice aceste modificări pentru perioadele anuale care încep la 1 ianuarie 2020 sau ulterior acestei date. Aplicarea anterior acestei date este permisă dacă o entitate aplică în același timp toate celelalte modificări cuprinse în documentul Modificări ale referințelor la cadrul general conceptual în standardele IFRS. O entitate trebuie să aplice modificările IAS 1 retroactiv, în conformitate cu IAS 8 Politici contabile, modificări ale estimărilor contabile și erori. Cu toate acestea, dacă o entitate stabilește că aplicarea retroactivă ar fi imposibilă sau ar determina costuri sau eforturi nejustificate, aceasta trebuie să aplice modificările IAS 1 prin trimitere la punctele 23-28, 50-53 și 54F din IAS 8.
                     
                  
               Modificări ale IAS 8 Politici contabile, modificări ale estimărilor contabile și erori
               
            
            Se modifică punctul 6 și punctul 11 litera (b). Se elimină nota de subsol care face referire la „punctul 25” de la punctul 6, precum și nota de subsol de la punctul 11 litera (b) și se adaugă o nouă notă de subsol la punctul 11 litera (b). Se modifică titlul dinaintea punctului 54 și se adaugă punctele 54F–54G.
            Definiții
            ...
            
                        6.
                     
                     
                        Pentru a evalua dacă o omisiune sau o prezentare eronată poate influența deciziile economice ale utilizatorilor, fiind astfel semnificativă, trebuie luate în considerare caracteristicile acelor utilizatori. Se presupune că utilizatorii dispun de cunoștințe suficiente privind afacerile și activitățile economice, precum și contabile și că doresc să studieze informațiile cu atenția cuvenită. Prin urmare, evaluarea trebuie să ia în considerare modul în care utilizatorii cu astfel de caracteristici ar putea fi influențați, în mod rezonabil, în luarea deciziilor economice.
                        ...
                     
                  
               Selectarea și aplicarea politicilor contabile
            
            ...
            
                        11.
                     
                     
                        
                           În exercitarea raționamentului descris la punctul 10, conducerea trebuie să facă referire la și să ia în considerare aplicabilitatea următoarelor surse în ordine descrescătoare:
                        
                        
                                    (a)
                                 
                                 
                                    
                                       dispozițiile IFRS-urilor care tratează aspecte similare și conexe; și
                                    
                                 
                              
                                    (b)
                                 
                                 
                                    
                                       definițiile, criteriile de recunoaștere și conceptele de evaluare a activelor, datoriilor, veniturilor și cheltuielilor din Cadrul general conceptual de raportare financiară (Cadrul general conceptual).
                                    
                                 
                              
                  
                        †
                     
                     
                        Punctul 54G explică modul în care această dispoziție este modificată în cazul soldurilor conturilor aferente activităților reglementate.
                        ...
                     
                  Data intrării în vigoare și dispoziții tranzitorii
            ...
            
                        54F
                     
                     
                        Documentul Modificări ale referințelor la cadrul general conceptual în standardele IFRS, publicat în 2018, a modificat punctul 6 și punctul 11 litera (b). O entitate trebuie să aplice aceste modificări pentru perioadele anuale care încep la 1 ianuarie 2020 sau ulterior acestei date. Aplicarea anterior acestei date este permisă dacă o entitate aplică în același timp toate celelalte modificări cuprinse în documentul Modificări ale referințelor la cadrul general conceptual în standardele IFRS. O entitate trebuie să aplice modificările punctului 6 și punctului 11 litera (b) retroactiv în conformitate cu prezentul standard. Cu toate acestea, dacă o entitate stabilește că aplicarea retroactivă ar fi imposibilă sau ar determina costuri sau eforturi nejustificate, aceasta trebuie să aplice modificările punctului 6 și punctului 11 litera (b) prin trimitere la punctele 23-28 din prezentul standard. Dacă aplicarea retroactivă a unei modificări incluse în documentul Modificări ale referințelor la cadrul general conceptual în standardele IFRS ar determina costuri sau eforturi nejustificate, o entitate trebuie ca, la aplicarea punctelor 23-28 din prezentul standard, să interpreteze orice referire, cu excepția ultimei teze de la punctul 27, la „este imposibil” drept „determină costuri sau eforturi nejustificate” și orice referire la „posibil” drept „posibil fără costuri sau eforturi nejustificate”.
                     
                  
                        54G
                     
                     
                        Dacă o entitate nu aplică IFRS 14 Conturi de amânare aferente activităților reglementate, entitatea, atunci când aplică punctul 11 litera (b) soldurilor conturilor aferente activităților reglementate, trebuie să facă referire în continuare la definițiile, criteriile de recunoaștere și conceptele de evaluare din Cadrul general pentru întocmirea și prezentarea situațiilor financiare* și să aibă în vedere aplicabilitatea acestora, în locul celor din Cadrul general conceptual. Un sold al unui cont aferent activităților reglementate reprezintă soldul unui cont de cheltuieli (sau de venituri) care nu este recunoscut drept activ sau datorie în conformitate cu alte standarde IFRS aplicabile, însă este inclus sau se estimează că va fi inclus de către organismul de reglementare a tarifelor la stabilirea tarifului sau a tarifelor care pot fi percepute de la clienți. Un organism de reglementare a tarifelor este un organism autorizat care este împuternicit prin statut sau reglementare să stabilească un tarif sau un interval al tarifelor care sunt obligatorii pentru o entitate. Organismul de reglementare a tarifelor poate fi un organism terț sau o parte afiliată a entității, inclusiv consiliul de conducere al entității, dacă respectivului organism îi este impus de statut sau reglementare să stabilească tarife atât în interesul clienților, cât și pentru a asigura viabilitatea financiară generală a entității.
                     
                  
                        *
                     
                     
                        Se face trimitere la Cadrul general pentru întocmirea și prezentarea situațiilor financiare al IASC, adoptat de Consiliu în 2001.
                     
                  
               Modificări ale IAS 34 Raportarea financiară interimară
               
            
            Se modifică punctele 31 și 33 și se adaugă punctul 58. La punctul 31, nota de subsol care face referire la „(Cadrul general)” se elimină.
            
               Politici contabile identice cu cele utilizate în situațiile financiare anuale
            
            ...
            
                        31.
                     
                     
                        Conform Cadrului general conceptual de raportare financiară (Cadrul general conceptual), recunoașterea reprezintă procesul de reflectare, în vederea includerii în situația poziției financiare sau în contul (conturile) de profit și pierdere, a unui element care corespunde definiției unuia dintre elementele situațiilor financiare. Definițiile activelor, datoriilor, veniturilor și cheltuielilor sunt fundamentale pentru recunoaștere atât la finalul perioadei de raportare financiară anuală, cât și la finalul perioadei de raportare financiară interimară.
                        ...
                     
                  
                        33.
                     
                     
                        O caracteristică esențială a venitului (a veniturilor) și a cheltuielilor este aceea că intrările și ieșirile aferente activelor și datoriilor au avut deja loc. Dacă intrările și ieșirile în cauză au avut deja loc, veniturile și cheltuielile aferente sunt recunoscute; în caz contrar, ele nu sunt recunoscute. Cadrul general conceptual nu permite recunoașterea în situația poziției financiare a elementelor care nu corespund definiției activelor sau datoriilor.
                        ...
                     
                  Data intrării în vigoare
            ...
            
                        58.
                     
                     
                        Documentul Modificări ale referințelor la cadrul general conceptual în standardele IFRS, publicat în 2018, a modificat punctele 31 și 33. O entitate trebuie să aplice aceste modificări pentru perioadele anuale care încep la 1 ianuarie 2020 sau ulterior acestei date. Aplicarea anterior acestei date este permisă dacă o entitate aplică în același timp toate celelalte modificări cuprinse în documentul Modificări ale referințelor la cadrul general conceptual în standardele IFRS. O entitate trebuie să aplice modificările IAS 34 retroactiv, în conformitate cu IAS 8 Politici contabile, modificări ale estimărilor contabile și erori. Cu toate acestea, dacă o entitate stabilește că aplicarea retroactivă ar fi imposibilă sau ar determina costuri sau eforturi nejustificate, aceasta trebuie să aplice modificările IAS 34 prin trimitere la punctele 43-45 din prezentul standard și la punctele 23-28, 50-53 și 54F din IAS 8.
                     
                  
               Modificare a IAS 37 Provizioane, datorii contingente și active contingente
            
            La punctul 10, se adaugă o notă de subsol care face referire la definiția unei datorii.
            
                        *
                     
                     
                        Definiția unei datorii din prezentul standard nu a fost revizuită în urma revizuirii definiției unei datorii din Cadrul general conceptual de raportare financiară publicat în 2018.
                     
                  
               Modificare a IAS 38 Imobilizări necorporale
               
            
            La punctul 8, se adaugă o notă de subsol care face referire la definiția unui activ.
            
                        *
                     
                     
                        Definiția unui activ din prezentul standard nu a fost revizuită în urma revizuirii definiției unui activ din Cadrul general conceptual de raportare financiară publicat în 2018.
                     
                  
               Modificare a IFRIC 12 Angajamente de concesiune a serviciilor
               
            
            În secțiunea Referințe, se modifică nota de subsol care face referire la „Cadrul general pentru întocmirea și prezentarea situațiilor financiare”.
            
                        *
                     
                     
                        Se face trimitere la Cadrul general pentru întocmirea și prezentarea situațiilor financiare al IASC, care a fost adoptat de Consiliu în 2001 și era în vigoare la momentul în care a fost elaborată interpretarea.
                     
                  
               Modificare a IFRIC 19 Stingerea datoriilor financiare cu instrumente de capitaluri proprii
               
            
            În secțiunea Referințe, se modifică nota de subsol care face referire la „Cadrul general pentru întocmirea și prezentarea situațiilor financiare”.
            
                        *
                     
                     
                        Se face trimitere la Cadrul general pentru întocmirea și prezentarea situațiilor financiare al IASC, care a fost adoptat de Consiliu în 2001 și era în vigoare la momentul în care a fost elaborată interpretarea.
                     
                  
               Modificare a IFRIC 20 Costuri de descopertă în etapa de producție a unei mine de suprafață
               
            
            În secțiunea Referințe, se adaugă o notă de subsol care face referire la „Cadrul general conceptual de raportare financiară”.
            
                        *
                     
                     
                        Se face trimitere la Cadrul general conceptual de raportare financiară, care a fost publicat în 2010 și era în vigoare la momentul în care a fost elaborată interpretarea.
                     
                  
               Modificare a IFRIC 22 Tranzacții valutare și contraprestații în avans
               
            
            În secțiunea Referințe, se adaugă o notă de subsol care face referire la „Cadrul general conceptual de raportare financiară”.
            
                        *
                     
                     
                        Se face trimitere la Cadrul general conceptual de raportare financiară, care a fost publicat în 2010 și era în vigoare la momentul în care a fost elaborată interpretarea.
                     
                  
               Modificări ale SIC-32 Imobilizări necorporale – Costuri asociate creării de site-uri web
               
            
            Se modifică punctul 5 și se elimină nota de subsol care face referire la „Cadrul general” de la punctul 5. La sfârșitul secțiunii, la titlul „Data intrării în vigoare” se adaugă un nou paragraf.
            Aspect tratat
            ...
            
                        5.
                     
                     
                        Prezenta interpretare nu se aplică sumelor cheltuite pentru cumpărarea, dezvoltarea și exploatarea componentelor hardware ale unui site web (de exemplu servere web, servere de test, servere de producție și conexiuni la internet). Astfel de cheltuieli sunt contabilizate în conformitate cu IAS 16. În plus, când o entitate angajează cheltuieli cu un furnizor de servicii de internet care găzduiește website-ul entității, cheltuiala este recunoscută ca un cost în conformitate cu punctul 88 din IAS 1 și cu Cadrul general conceptual de raportare financiară atunci când serviciile sunt primite.
                        ...
                     
                  Data intrării în vigoare
            ...
            Documentul Modificări ale referințelor la cadrul general conceptual în standardele IFRS, publicat în 2018, a modificat punctul 5. O entitate trebuie să aplice modificarea respectivă pentru perioadele anuale care încep la 1 ianuarie 2020 sau ulterior acestei date. Aplicarea anterior acestei date este permisă dacă o entitate aplică în același timp toate celelalte modificări cuprinse în documentul Modificări ale referințelor la cadrul general conceptual în standardele IFRS. O entitate trebuie să aplice modificarea SIC-32 retroactiv, în conformitate cu IAS 8 Politici contabile, modificări ale estimărilor contabile și erori. Cu toate acestea, dacă o entitate stabilește că aplicarea retroactivă ar fi imposibilă sau ar determina costuri sau eforturi nejustificate, aceasta trebuie să aplice modificarea SIC-32 prin trimitere la punctele 23-28, 50-53 și 54F din IAS 8.